b'\n_START_ARTICLE_\nMarjan Sturm\n_START_SECTION_\n\xc5\xbdivljenje\n_START_PARAGRAPH_\nMarjan Sturm izhaja iz slovenske dru\xc5\xbeine v osrednje-ju\xc5\xbenokoro\xc5\xa1ki ob\xc4\x8dini \xc5\xa0talenska gora (stara ob\xc4\x8dina \xc5\xa0enttoma\xc5\xbe pri Celovcu), v neko\xc4\x8d \xc5\xa1e mo\xc4\x8dno slovenskem/dvojezi\xc4\x8dnem okolju. 14. aprila 1942 je bila cela rodbina deportirana v nem\xc5\xa1ka tabori\xc5\xa1\xc4\x8da ter razla\xc5\xa1\xc4\x8dena zaradi etni\xc4\x8dne pripadnost in zaradi njenega dru\xc5\xbebenega in gospodarskega polo\xc5\xbeaja. Kolektivna kakor tudi dru\xc5\xbeinska travma deportacije  ter odpor in prizadevanja za \xc4\x8dlovekovo dostojanstvo so mo\xc4\x8dno zaznamovali njegovo \xc5\xbeivljenje._NEWLINE_Leta 1980 je doktoriral z disertacijo o notranjem razvoju slovenske  Osvobodilne fronte (OF) na univerzi na Dunaju._NEWLINE_Od leta 1981 do 1983 je bil znanstveni sodelavec Slovenskega znanstvenega in\xc5\xa1tituta v Celovcu ter od leta 1983 in 1985 tajnik ustanove._NEWLINE_Od januarja 1992 je bil najprej tajnik, nato oz. od tedaj predsednik Zveze slovenskih organizacij na Koro\xc5\xa1kem (ZSO)\n_START_SECTION_\nPoliti\xc4\x8dno delovanje\n_START_PARAGRAPH_\nKot predsednik Zveze slovenske mladine je v no\xc4\x8di na 26. oktober 1970 v \xc5\xa0mohorju lastnoro\xc4\x8dno dodal na uradni krajevni napis \xc5\xa1e slovensko krajevno ime, kar je predstavljalo za\xc4\x8detek nove faze aktivnej\xc5\xa1ih prizadevanj slovenske narodnostne skupnosti na avstrijskem Koro\xc5\xa1kem za uresni\xc4\x8devanje pravic, kot so zapisane v Avstrijski dr\xc5\xbeavni pogodbi z dne 15. maja 1955. V procesu, ki je temu dejanju sledil in ki je bil mo\xc4\x8dno prisoten v medijih \xe2\x80\x93 ter ki je bil prestavljen v zgornje\xc5\xa1tajerski Leoben \xe2\x80\x93 je bil Marjan Sturm opro\xc5\xa1\xc4\x8den. _NEWLINE_Kasneje je bil Marjan Sturm v 70ih letih soiniciator solidarnostnega gibanja za pravice koro\xc5\xa1kih Slovencev. Kot tak\xc5\xa1en je bil aktiven v \xc5\xa1tevilnih avstrijskih in nadregionalno delujo\xc4\x8dih dru\xc5\xa1tvih, ki so si prizadevali za medkulturni dialog._NEWLINE_Marjan Sturm je avtor \xc5\xa1tevilnih publicisti\xc4\x8dnih prispevkov ter leta 2007 soavtor mejnika koro\xc5\xa1kega dialoga: K\xc3\xa4rnten neu denken... (Koro\xc5\xa1ko na novo omisliti)_NEWLINE_Za svoja prizadevanja za kompromisno re\xc5\xa1itev v sporu o krajevnih napisih je dobil leta 2012 odlikovanje Velikega srebrnega odlikovanja za zasluge za Republiko Avstrijo (das Gro\xc3\x9fe Silberne Ehrenzeichen f\xc3\xbcr Verdienste um die Republik \xc3\x96sterreich).'